| **Fred Astaire** |
| --- |
|  |
| Asteiras 1941 m. |
| Gimė | (1899-05-10)gegužės 10, 1899Omaha, Nebraska, JAV |
| Mirė | Šablonas:Death date and ageLos Andželas, Kalifornija, JAV |
| Sutuoktinis (-ė) | 
* Phyllis Livingston Potter (1933-1954)
* Robyn Smith (1980 m.)

 |

**Fredas Asteiras** (**Fred Astaire)**, tikrasis vardas - **Frederikas Austerlicas** (**Frederick Austerlitz**), 1899 m. gegužės 10 d. – 1987 m. birželio 22 d.) - amerikiečių šokėjas, aktorius, dainininkas, muzikantas, choreografas ir laidų vedėjas. Plačiai vertinamas kaip „didžiausias visų laikų populiariosios muzikos šokėjas".  Apdovanotas daugybe apdovanojimų, įskaitant Garbės oskarą, tris Primetime Emmy apdovanojimus, BAFTA apdovanojimą, du Auksinio gaublio apdovanojimus ir Grammy apdovanojimą. 1973 m. pagerbtas Linkolno centro kino draugijos, 1978 m. - Kenedžio centro apdovanojimais, 1980 m. AFI apdovanojimu už gyvenimo nuopelnus. 1960 m. įtrauktas į Holivudo šlovės alėją, 1972 m. - į Amerikos teatro šlovės alėją, 1989 m. - į Televizijos šlovės alėją.

Asteiro karjera scenoje, kine ir televizijoje truko 76 metus. Jis vaidino daugiau nei dešimtyje Brodvėjaus ir Vest Endo miuziklų, sukūrė 31 muzikinį filmą, keturias specialias televizijos laidas ir daugybę įrašų. Kaip šokėjas, jis buvo žinomas dėl savo nepaprasto ritmo pojūčio, kūrybiškumo ir nenuilstamo perfekcionizmo. Žinomiausia Asteiro šokių partnerystė su Ginger Rogers, su kuria kartu vaidino 10 Holivudo miuziklų klasikiniame Holivudo kino amžiuje. Garsiausi miuziklai, kuriuose šoko kartu - *„Top Hat"* (1935), *„Swing Time* "(1936) ir *„Shall We Dance* "(1937).  Asteire'o šlovė išaugo suvaidinus tokiuose filmuose, kaip *„Holiday Inn"* (1942), *„Velykų paradas* "(1948), *„The Band Wagon* "(1953), *„Juokingas veidas* "(1957) ir *„Šilkinės kojinės* "(1957). Amerikos kino institutas paskelbė Asteirą penktąja pagal dydį klasikinio Holivudo kino žvaigžde sąraše 100 metų... 100 žvaigždžių. 

 Fredas ir jo sesuo Adelė 1906 m. pasirodyme
Gimė Frederiku Austerlicu 1899 m. gegužės 10 d. Omahoje, Nebraskoje, Johanos „Ann" (mergautinė pavardė Geilus; 1878–1975) ir Frydricho „Frico" Emanuelio Austerlico (1868–1923), JAV žinomo kaip Frederikas (Frederic) šeimoje.     Asteiro motina gimė JAV liuteronų vokiečių imigrantų iš Rytų Prūsijos ir Elzaso šeimoje. Asteiro tėvas gimė Lince, Aukštutinėje Austrijoje, tuomet priklausiusiai Austrijos-Vengrijos imperijai, jo tėvai buvo iš judaizmo persikrikštiję į katalikus.    

Vyresnioji Astaire sesuo Adelė vaikystėje buvo instinktyvi šokėja ir dainininkė, tad motina svajojo, kad abu vaikai šoktų Vodevilyje. Nors iš pradžių Fredis atsisakydavo šokių pamokų, ilgainiui ėmė mėgdžioti vyresniosios sesers žingsnius ir išmoko groti pianinu, akordeonu ir klarnetu.

Tėvui netekus darbo, 1905 m. sausį šeima persikėlė į Niujorką, kad pradėtų vaikų šou verslo karjerą. Jie pradėjo mokytis Teatro ir kultūros menų akademijos Alvieni meistrų mokykloje. Fredo ir Adelės motina pasiūlė pakeisti savo vardą į Astaire, nes jai atrodė, kad Austerlicas primena Austerlico mūšį. Giminės follkoras priskiria vardą dėdei, vadintą L'Astaire.

1905 m. lapkritį vaikai debiutavo komiškame pasirodyme Kyporto mieste, Naujajame Džersyje, „bandomajame teatre". Vietinis laikraštis rašė, kad „Asterai yra didžiausias vaikų pasirodymas Vodevilyje". Taip prasidėjo Fredo, kaip šokėjo ir artisto, karjera, trukusi visą gyvenimą.

Šaltiniai
---------

1. 1 2 3  Billman, Larry. *Fred Astaire: A Bio-bibliography*. Greenwood Press. ISBN 0-313-29010-5.
2. ↑  *39648*. Encyclopædia Britannica Online. – www.britannica.com.
3. ↑  *Oxford illustrated encyclopedia*. Oxford University Press. 1985–1993. p. 25. ISBN 0-19-869129-7.
4. ↑  "1981 Fred Astaire Tribute" afi.com
5. ↑  Flippo, Hyde. „Fred Astaire (1899–1987) aka Friedrich Austerlitz". *The German–Hollywood Connection*. Nuoroda tikrinta July 10, 2015.
6. ↑  „The Religious Affiliation of Adele Astaire". Adherents. September 20, 2005. Nuoroda tikrinta August 24, 2008.
7. ↑  „Frederick Austerlitz (1899-1987): An American with Austrian Roots". *The German Way and More*. Nuoroda tikrinta May 25, 2021.
8. ↑  Garofalo, Alessandra. *Austerlitz sounded too much like a battle: The roots of Fred Astaire family in Europe*. Editrice UNI Service. ISBN 978-88-6178-415-4.
9. ↑  Levinson, Peter (March 2009). *Puttin' On the Ritz: Fred Astaire and the Fine Art of Panache, A Biography*. St. Martin's Press. pp. 1–4. ISBN 978-0-312-35366-7.
10. ↑  Satchell, p. 8: "'Fritz' Austerlitz, the 23-year-old son of Stephen Austerlitz and his wife Lucy Heller"
11. ↑  Thomas p. 17
12. ↑  Bill Adler, *Fred Astaire: A Wonderful Life*, Carroll & Graf Publishers, 1987, p. 13, ISBN 0-88184-376-8